สวัสดีครับ พอดีผมมีอะไรกับแฟนครั้งแรกในชีวิต แล้วหลั่งเร็วแบบนี้ปกติหรือเปล่าครับ ผมเป็นคนที่ชอบช่วยตัวเองบ่อยและชอบเร่งให้เสร็จๆ จนพอมีเพศสัมพันธ์ครั้งแรก แค่ใส่ถุงยางก็เสียวมากแล้วครับ พอสอดใส่ไม่กี่ทีก็เสร็จ ผมตื่นเต้นมากตอนทำ และชอบคิดว่าจะท้องหรือเปล่า แบบนี้ปกติหรือเปล่าครับมีวิธีแนะนำให้ไม่หลั่งเร็วไหมครับ ขอบครับ
สวัสดีค่ะ การหลั่งเร็ว คือ ภาวะที่มีการหลั่งน้ำอสุจิเมื่อมีกิจกรรมทางเพศเร็วเกินไป ไม่สามารถควบคุมหรือชะลอการหลั่งได้ มักจะหลั่งภายใน 1-2 นาทีหลังมีเพศสัมพันธ์ หากเป็นแค่ครั้งคราวอาจไม่ต้องรักษา แต่ถ้าเป็นบ่อยหรือเป็นทุกครั้งจนรบกวนการมีเพศสัมพันธ์ควรไปพบแพทย์สาเหตุอาจเกิดจากความเครียด วิตกกังวล อยู่ในภาวะซึมเศร้า มีปัญหาความสัมพันธ์ มีประสบการณ์ทางเพศเร็วหรือก่อนวัย มีเพศสัมพันธ์จากการทารุณกรรมทางเพศ หรืออาจเป็นสาเหตุทางกายเช่น ความผิดปกติของระดับฮอร์โมนในสมอง ต่อมไทรอยด์ทำงานผิดปกติ การอักเสบและติดเชื้อที่ท่อปัสสาวะหรือต่อมลูกหมาก มีโรคเกี่ยวกับสมองหรือเส้นประสาท หรือมีการใช้สารเสพติดการดูแลตัวเองเบื้องต้น ควรพูดคุยเปิดใจกับผู้ที่มีเพศสัมพันธ์ด้วยเกี่ยวกับปัญหาที่เกิดขึ้นและร่วมแก้ไขไปด้วยกัน หากมีอาการต่อเนื่องควรพบแพทย์ทั่วไปเบื้องต้นก่อนว่าน่าจะเป็นสาเหตุทางกายหรือทางจิตใจ แพทย์จะส่งต่อให้แพทย์เฉพาะทางเช่นจิตแพทย์ หรือศัลยแพทย์โรคทางเดินปัสสาวะดูต่อไปค่ะ